27. ΒΑΣΙΛΙΚΟΝ ΔΙΑΤΑΓΜΑ υπ’αριθ. 401 της 27/29 Μαΐου 1965 (ΦΕΚ Α΄ 93) Περί διατηρήσεως Συμβουλίων και Επιτροπών αρμοδιότητος Υπουργείου Εθνικής Αμύνης Γενικού Επιτελείου Ναυτικού (ΥΕΑ/ΓΕΝ). Έχοντες υπ’ όψιν: α)Το Ν.Δ. 4352/1964 "περί διατάξεων αφορωσών τους δημοσίους υπαλλήλους ως και περί καταργήσεως Συμβουλίων, Επιτροπών των Δημοσίων  Υπηρεσιών κλπ" (ΦΕΚ 135 Α΄) ως ετροποποιήθη και συνεπληρώθη δια του άρθρ. 22 του Ν.Δ. 4373/64 (ΦΕΚ 170 Α΄) και της παρ. 3 του άρθρ. 14 του Νόμ. 4459/65 (ΦΕΚ 35 Α΄). β)Το Ν.Δ. 2487753 "περί Υπουργείου Εθνικής Αμύνης και των Οργάνων της Ανωτάτης Διοικήσεως και Ελέγχου των Ενόπλων Δυνάμεων" (ΦΕΚ 108 Α΄/1953). γ)Την υπ’ αριθ. 456/1965 γνωμοδότησιν του Συμβουλίου της Επικρατείας, προτάσει των Ημετέρων Προέδρου της Κυβερνήσεως και Υπουργών Συντονισμού, Εθνικής Αμύνης και Οικονομικών, απεφασίσαμεν και διατάσσομεν: Άρθρ.1.-Διατηρούνται υπό την αυτήν μέχρι τούδε σύνθεσιν και αρμοδιότητα τα κάτωθι Συμβούλια και Επιτροπαί του Υπουργείου Εθνικής Αμύνης - Γενικού Επιτελείου Ναυτικού (Υ .Ε.Α./Γ .Ε.Ν.): α.Το Ανώτατον Ναυτικόν Συμβούλιον ως προβλέπεται υπό του Ν.Δ. 2387/53 (ΦΕΚ 108 Α΄) και δια τας αρμοδιότητας αυτού του άρθρ. 25 του Α.Ν. 344/36 (ΦΕΚ 517 Α΄) "περί προμηθειών της Ναυτικής Υπηρεσίας" ως ετροποποιήθη και συνεπληρώθη μεταγενεστέρως. β.Η Ανωτάτη Ναυτική Υγειονομική Επιτροπή (ΑΝΥΕ), η Αναθεωρητική τοιαύτη (Α. ΑΝΥΕ) λειτουργούσαι βάσει του από 19.12.1929 Β.Δ/τος "περί συνθέσεως και αρμοδιότητος ΑΝΥΕ και Α.ΑΝΥΕ" (ΦΕΚ 443 Α΄) ως τούτο ετροποποιήθη και συνεπληρώθη μεταγενεστέρως, ως αι λοιπαί Υγειονομικαί Επιτροπαί του Β.Ν.  Σελ. 8(β) Τεύχος 511 - Σελ. 74 γ.Η Ανωτάτη Επιτροπή Προμηθειών (ΑΕΠ) συσταθείσα και λειτουργούσα βάσει του Α.Ν. 344/1936 "περί προμηθειών της Ν. Υπηρεσίας" (ΦΕΚ 517 Α΄), ως ετροποποιήθη και συνεπληρώθη μεταγενεστέρως, υπό την τακτικήν και έκτακτον σύνθεσιν αυτής. δ.Τα Συμβούλια και αι Επιτροπαί κατατάξεως στρατιωτικού προσωπικού Β.Ν. ε.Το Συμβούλιον Αθλητικής Ενώσεως Β.Ν., ως προβλέπεται υπό της Υ .Α. 20834/58 από 23.8.1958. ς. Το Συμβούλιον Θαλασσίας Αγωνιστικής ως προβλέπεται υπό του άρθρ. 1 του 2890/54 (ΦΕΚ 146 Α΄). ζ.Το εις εκτέλεσιν του Ν.Δ. 2896/54 "περί τρόπου εκτελέσεως έργων κλπ." (ΦΕΚ 150 Α΄), του Νόμ. 3132/55 "περί εκτελέσεως στρατιωτικών έργων Στρατού - Ναυτικού - Αεροπορίας" (ΦΕΚ 34 Α΄) και του Β.Δ. από 20.9.1955 "περί Κανονισμού Εκτελέσεως Στρατιωτικών Έργων" (ΦΕΚ 294 Α΄), συσταθέντα και λειτουργούντα παρά τω Γενικώ Επιτελείω Ναυτικού Συμβούλια εκτελέσεως Έργων Εθνικών και ΝΑΤΟ. Η Διοικούσα Επιτροπή του Ταμείου Εθνικού Στόλου ως και το Γνωμοδοτικόν Συμβούλιον αυτού ως προβλέπεται υπό του Νόμ. 4944/31 και του Α.Ν. από 24.1.1936. Άρθρ.2.-(Τροποποιείται η σύνθεσις του Διοικητικού Συμβουλίου του Μετοχικού Ταμείου Βασιλικού Ναυτικού, προβλεπομένη υπό του άρθρ. 4 Κ.Ν. 5481/32, τόμ. 37Α σελ. 569, οριζομένη πλέον δια πάσας τας περιπτώσεις  η αυτή). Άρθρ.3-1.Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 2.Εις τον Ημέτερον επί της Εθνικής Αμύνης Υπουργόν ανατίθεμεν την δημοσίευσιν και εκτέλεσιν του παρόντος. 37.Α.α.27 Οργάνωσις Υπηρεσιών Πολεμικού Ναυτικού

[Source: greek_legal_code_raptarchis | Tokens: 2875]